**Evankelis-luterilainen kirkkoyhteisö** (norj. *Det evangelisk-lutherske kirkesamfunn*), **DELK** on norjalainen, vuonna 1872 perustettu Norjan kirkosta irrallinen luterilainen kirkko.

Historia
--------

DELK on Norjan vanhin luterilainen vapaakirkko. Sen juuret ovat niissä kiistoissa, jota käytiin 1860-luvun Norjassa kouluopetuksesta. Monien vanhempien mielestä uskonnonopetus kouluissa ei enää ollut oikeanlaista. Nämä vanhemmat kuuluivat haugelaisiin ystäväjoukkoihin, jotka kamppailivat pietististen arvojen puolesta. Toukokuussa 1866 suuri joukko vanhempia Vestfoldin Ramnesissa otti lapsensa pois julkisista kouluista ja alkoi pitää näille omaa koulua. Lyhyen ajan sisällä samanlaisia yksityiskouluja syntyi naapurikyliin Våleen, Botneen, Andebuun, Stokkeen ja Sandariin. Myöhemmin kouluja oli myös Oslossa, Hortenissa, Tønsbergissä, Porsgrunnissa, Skienissä ja useissa muissa paikoissa. Aluksi ei ollut tarkoitus perustaa omaa kirkkoa, mutta ristiriitojen kirkon kanssa kasvaessa päädyttiin perustamaan oma kirkkokunta. Tässä kannustusta tuli erityisesti Elling Eielseniltä Vossista, joka oli ollut perustamassa luterilaista vapaakirkkoa Amerikkaan. Hän vieraili haugelaisten luona ja kehotti näitä käyttämään niitä oikeuksia, joita vuoden 1845 eriuskolaislaki heille tarjosi. Kirkko perustettiin nimellä "Den evangelisk lutherske frikirkelige menighet i Jarlsberg grevskap med flere steder". Nykyinen nimi otettiin käyttöön vuonna 1951.

Aluksi uusi kirkko levisi tehokkaasti ja uusia seurakuntia ja kouluja syntyi. Myöhemmin kasvu hiipui ja kirkosta tuli melko sulkeutunut yhteisö. Viime vuosikymmeninä se on kuitenkin avautunut enenevässä määrin sekä lisännyt yhteistyötään muiden kristittyjen kanssa. Erityisesti lähetystyö on lisännyt yhteistyötä erilaisten lähetysjärjestöjen kanssa.

Hallinnollinen rakenne
----------------------

DELKin korkein päättävä elin on kahden vuoden välein kokoontuva yleiskokous. Se koostuu johtokunnan ja neuvoston jäsenistä sekä seurakuntien valitsemista edustajista. Se vastaa DELKin yhteisistä asioista ja hyväksyy kirkkokunnan säännöt.

DELKin johtokuntaan kuuluu seitsemän jäsentä, jotka voivat olla miehiä tai naisia. Se vastaa DELKin talouden ja muun toiminnan organisoinnista ja hallinnasta. Yleiskokous valitsee johtokunnan puheenjohtajan ja muut jäsenet. Kirkkokunnan valvoja on johtokunnan pysyvä jäsen.

Neuvosto käsittelee oppiin ja kirkon pidemmän aikavälin kehitykseen ja valintoihin liittyviä kysymyksiä. Sen jäseniä ovat kaikki DELKin papit ja vanhimmat. Se kutsuu tehtäviinsä uudet papit ja lähetystyöntekijät. Valvoja johtaa neuvoston kokouksia.

Neuvosto kutsuu papit tietyn rekrytointijärjestyksen jälkeen, jonka jälkeen johtokunta vahvistaa päätöksen. Sekä papit että vanhimmat vastaavat seurakunnan paimentamisesta, mutta heillä on erilaiset tehtävät.

### Valvoja

Valvoja toimii kirkkokunnan johtajana. Koko kirkkokunta osallistuu valvojan valintaan ja tämän vastuulla on DELKin hengellinen kaitsenta. Hän on vastuussa pappien, vanhimpien ja saarnaajien hengellisestä johtamisesta sekä on johtovastuussa kirkon hallinnossa, ollen johtokunnan pysyvä jäsen ja johtaen neuvoston kokouksia. Neuvosto nimittää varavalvojan, joka vastaa valvojan tehtävistä tämän poissa ollessa.

#### DELKin valvojat

* Nils C.Heierstad 1872-1877
* Nils A. Askjer 1878-1901
* Hans J. Knapstad 1902-1913
* Martinius A. Gunnerød 1913-1922
* Ole A. Gjerpe 1922-1951
* Ole Fadum 1951-1979
* Sverre Lefsaker 1979-1987
* Helge Gjelstad 1987-1997
* Ulf Eirik Asp 1998-2007
* Herman Næss 2008-2011
* Rolf Ekenes 2011-2019
* Bertil Andersson 2019-

### Seurakunnat

Seurakunnankokous on seurakunnan korkein elin. Seurakunnan toiminnallisesta johdosta vastaa vanhinten neuvosto, johon kuuluu pappi sekä yhdestä kolmeen vanhinta. Se on vastuussa seurakunnan julistuksesta, sakramenttien hoidosta ja sielunhoidosta sekä seurakunnan muun toiminnan suunnittelusta. He myös valvovat eri työaloja.

Vuonna 2022 DELKillä oli 14 seurakuntaa.

#### Buskerudin lääni

* Nore og Uvdal - *Nore menighet*

#### Vestlandin lääni

* Bergen - *Bergen menighet* Seurakunta pitää jumalanpalveluksia myös Hardangerissa.
* Sund - *Sotra menighet*

#### Länsi-Agderin lääni

* Kristiansand - *Kristiansand menighet*

#### Oslo

* Oslo - *Ryenberget menighet*

#### Rogalandin lääni

* Egersund - *Dalane menighet*
* Sandnes - *Jæren menighet*

#### Telemarkin lääni

* Skien - *Telemark menighet*

### Tromssan lääni

* Storslett, Nordreisa - *Delk Nord menighet*. Seurakunta pitää kokouksia myös muualla Tromssan läänissä ja Finnmarkin läänissä.

#### Vestfoldin lääni

* Horten - *Horten menighet*
* Sandefjord - *Moe menighet*
* Tønsberg - *Granly menighet*
* Re - *Bjerkely menighet*

#### Østfoldin lääni

* Råde - *Østfold menighet* Seurakunta pitää jumalanpalveluksia ainakin myös Rolvsøyssä, Skiptvetissä ja Haldenissa.

Koulut
------

DELK ylläpitää viittä kristillistä koulua, jotka ovat Bjerkely skole, Granly skole, Moe skole, Ryenberget skole Oslossa sekä Skauen kristelige skole.

Lähteet
-------

1. 1 2 3  DELKs historie Det evangelisk-lutherske kirkesamfunn. Viitattu 20.4.2018. (norjaksi)
2. 1 2 3 4 5 6  Kirkelig struktur Det evangelisk-lutherske kirkesamfunn.  Arkistoitu 20.4.2018. Viitattu 20.4.2018. (norjaksi)
3. ↑  Menigheter i DELK delk.no. Viitattu 8.8.2022. (norjaksi)
4. ↑  Nore menighet Det evangelisk-lutherske kirkesamfunn.  Arkistoitu 20.4.2018. Viitattu 20.4.2018. (norjaksi)
5. ↑  Bergen menighet Bergen menighet. Viitattu 20.4.2018. (norjaksi)
6. ↑  Gudstjenester i Hardanger Bergen menighet. Viitattu 22.4.2018. (norjaksi)
7. ↑  Sotra menighet Det evangelisk-lutherske kirkesamfunn. Viitattu 20.4.2018. (norjaksi)
8. ↑  Kristiansand menighet Kristiansand menighet. Viitattu 20.4.2018. (norjaksi)
9. ↑  Ryenberget menighet Ryenberget menighet. Viitattu 20.4.2018. (norjaksi)
10. ↑  Dalane menighet Dalane menighet. Viitattu 20.4.2018. (norjaksi)
11. ↑  Jæren menighet delk.no. Viitattu 8.8.2022. (norjaksi)
12. ↑  Telemark menighet Telemark menighet. Viitattu 20.4.2018. (norjaksi)
13. ↑  Delk Nord delk.no. Viitattu 8.8.2022. (norjaksi)
14. ↑  Horten menighet Horten menighet. Viitattu 20.4.2018. (norjaksi)
15. ↑  Moe menighet Moe menighet. Viitattu 20.4.2018. (norjaksi)
16. ↑  Granly menighet Granly menighet. Viitattu 20.4.2018. (norjaksi)
17. ↑  Bjerkely menighet Bjerkely menighet. Viitattu 20.4.2018. (norjaksi)
18. ↑  Østfold menighet Østfold menighet. Viitattu 20.4.2018. (norjaksi)
19. ↑  Hvem er vi? Østfold menighet. Viitattu 20.4.2018. (norjaksi)
20. ↑  Bjerkely skole Bjerkely skole. Viitattu 22.4.2018. (norjaksi)
21. ↑  Granly skole Granly skole. Viitattu 22.4.2018. (norjaksi)
22. ↑  Moe skole Moe skole.  Arkistoitu 22.4.2018. Viitattu 22.4.2018. (norjaksi)
23. ↑  Ryenberget skole Ryenberget skole. Viitattu 22.4.2018. (norjaksi)
24. ↑  Skauen kristelige skole Skauen kristelige skole. Viitattu 22.4.2018. (norjaksi)

Aiheesta muualla
----------------

* Kirkon kotisivut

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kristinusko Norjassa |
| --- |
|  |
| Tunnustuskunnat | 

|  |  |
| --- | --- |
| Katolisuus | 
* Katolinen kirkko Norjassa
	+ Oslon roomalaiskatolinen hiippakunta

 |
|  |
| Protestantismi | 

|  |  |
| --- | --- |
| Luterilaisuus | 
* Norjan kirkko
	+ Haugelaisuus
* Luterilainen kirkko Norjassa
* Den nordisk-katolske kirke
* Det evangelisk-lutherske kirkesamfunn
* Det evangelisk-lutherske stift i Norge
* Evankelis-luterilainen tunnustuskirkko
* Liberaali Lyngenin suunta
* Lyngenin suunta
* Norjan evankelis-luterilainen vapaakirkko

 |
|  |
| Muu protestantismi | 
* Helluntaiherätys Norjassa
* Norjan baptistiliitto
* Norjan lähetysseura

 |

 |

 |
|  |
| Järjestöt | 
* Den norske Santalmisjon
* Indremisjonsforbundet
* Norjan kristillinen neuvosto
* Norjan luterilainen lähetysliitto
* Normisjon

 |

 |